हार्डकोर बदमाशों की हरियाणा में तलाश
रायपुर में एटीएम उखाड़कर के लूटने का प्रयास करने वाले आरोपियों तक पहुंचने में जुटी पुलिस
रायपुरसे एसबीबीजे के एटीएम को उखाड़कर उसे लुटने का प्रयास करने के मामले में पुलिस ने हरियाणा के कई गांवों में आरोपियों को पकड़ने के लिए शुक्रवार को कई ठिकानों पर दबिश दी। पुलिस काे अपनी जांच में पता चला है कि घटना को अंजाम देने वाले आरोपी हार्डकोर है। रायपुर से जयपुर तक खंगाले गए टोल बूथों से संबंधित वाहन ट्रेस हो गया है। उसके मालिक तक पहुंचने के लिए पुलिस के प्रयास लगातार जारी है। पता चला है कि हरियाणा में मूरथल थाना क्षेत्र में ऑपरेशन संचालित कर करीब 200 किलोमीटर के रेडियस में घटना में प्रयुक्त वाहन मालिक को तलाशा जा रहा है। पुलिस ने जांच में जिस वाहन को जांच के दायरे में लिया है, उसके दो मालिक होने से परेशानी रही है। जानकारी के अनुसार ट्रेस किए गए वाहन के बारे में आरटीआे के यहां से खंगाले गया रिकॉर्ड के अनुसार यह वाहन हरियाणा के राजपुरा निवासी एक व्यक्ति ने खरीदा है। शेष|पेज14
कागजातोंमें मिले पते पर पुलिस ने दबिश दी तो गाड़ी का असली मालिक तो नहीं मिला, लेकिन लोगों ने बताया कि जिसने गाड़ी खरीदी उसने यह वाहन बीस से पच्चीस दिन ही रखा और आगे बेच दी।
हार्डकोर सोनू-मोनू नाम के आरोपियों पर शक
पता चला है कि यह वाहन जिस व्यक्ति को बेचा गया था। वे दोनों अपने इलाके में सोनू-मोनू नाम से कुख्यात है। दोनों हार्डकोर अपराधी भी है। इन दोनों को पकड़कर पूछताछ के लिए पुलिस ने 200 किलोमीटर के दायरे में शुक्रवार को करीब 8 स्थानों पर दबिश दी लेकिन किसी भी जगह पुलिस को कामयाबी नहीं मिल सकी। इसी प्रकार वाहन का पहला मालिक भी अब तक पुलिस के हाथ नहीं लग सका है, इसके चलते भी पुलिस की परेशानी बढ़ गई है।
ट्रैक्टरस्थानीय होने का अंदेशा : जिसदिशा में पुलिस जांच चल रही है उससे जानकारों ने सीधा-सीधा अंदेशा जताया है कि वारदात में इस्तेमाल किया गया ट्रैक्टर और दो से तीन आरोपित स्थानीय है। वारदात को जिस तरह अंजाम दिया गया और आरोपियों ने आने-जाने और वारदात के दौरान इंतजार करने के लिए जिस रूट का इस्तेमाल किया वह स्थानीय मदद के बिना संभव नहीं है। एेसे में पुलिस की एक टीम स्थानीय स्तर पर भी भरसक प्रयास कर रही है ताकि मामले की पहली कड़ी पुलिस के हाथ लग जाए और पूरी चैन बनाई जा सके।
- इस मामले में अभी कुछ कहा नहीं जा सकता। यह जरूर है कि आरोपियों तक पहुंचने के लिए पुलिस दल हरियाणा में डेरा डाले हुए हैं। आरोपियों तक पहुंचने के प्रयास किए जा रहे हैं। कुछ वाहन ट्रेस किए हैं, मगर वो रायपुर की घटना में शामिल है या नहीं। इस बारे में पुख्ता नहीं कहा जा सकता। - दीपक कुमार भार्गव, एसपी, पाली
सोनीपत में पुलिस का डेरा, नहीं आए आरोपी
पहलेमालिक के घर शुक्रवार सुबह चार बजे पुलिस ने दबिश दी। वाहन मालिक तो नहीं मिला, लेकिन पुलिस को जिन दोनों अपराधियों के पास वाहन है, उनकी सोनीपत कोर्ट में कोई पेशी होने की सूचना मिली। इस पर पुलिस ने सोनीपत कोर्ट के आसपास ही डेरा डाले रखा, लेकिन दोनों नहीं पहुंचे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva